మెక్సికో: మంగళవారం రాత్రి మెక్సికోను కుదిపేసిన భారీ భూకంపం పెద్ద ఎత్తున ప్రాణాలను బలితీసుకుంది. 7.1 తీవ్రతతో శక్తివంతమైన ప్రకంపనల వల్ల అనేక ఇళ్లు నేలమట్టమయ్యాయి. శిథిలాల కింద చిక్కుకుని వందలమంది ప్రాణాలు కోల్పోయారు. ఇప్పటి వరకు 248 మంది మృతి చెందినట్టు అధికారులు వెల్లడించారు. విద్యుత్తు లైన్లు కూలిపోవడంతో దాదాపు 20 లక్షల మంది ఇంకా చీకటిలోనే బిక్కుబిక్కుమంటూ గడుపుతున్నారు. మెక్సికో నగరంలో దాదాపు నివసిస్తున్న దాదాపు 2కోట్ల మందికి ప్రభుత్వం యుద్ధ ప్రాతిపదికన సహాయక చర్యలు అందిస్తోంది.[భూకంపం ఫొటోలు]మూడు దశాబ్దాల క్రితం ఇదే సమయంలో చోటుచేసుకున్న భూకంపం కారణంగా మెక్సికోలో 10 వేల మందికి పైగా చనిపోయారు. 1983లో సరిగ్గా సెప్టెంబర్ 19న చోటుచేసుకున్న విలయాన్ని గుర్తుచేసుకుని మెక్సికో వాసులు ఇప్పటికీ ఆందోళన చెందుతారు . ఈ నేపథ్యంలోనే భూకంపంపై ముందు జాగ్రత్తగా అధికారులు మంగళవారం మెక్సికోలో మాక్ డ్రిల్ నిర్వహించారు. ఆ తర్వాత కొద్ది గంటల్లోనే భూకంపం చోటుచేసుకుంది. అయితే భూకంపంపై అధికారులు సైరన్ మోగించినప్పటికీ... అది మాక్ డ్రిల్లో భాగంగానే అనుకుని చాలామంది ఇళ్లలోనే ఉండిపోయారు. దీంతోనే వారంతా శిధిలాల కింద చిక్కుకుని ప్రాణాల మీదికి తెచ్చుకున్నట్టు చెబుతున్నారు.మంగళవారం సంభవించిన భూకంపం కారణంగా మెక్సికోలో మొత్తం 49 భవనాలు నేలమట్టయ్యాయి. శిధిలాల కింద చిక్కుకున్న చాలామంది బాధితులు వాట్సాప్ ద్వారా సహాయం కోరుతూ తమ కుటుంబాలకు మెసేజ్లు పెట్టారు. అత్యధికంగా మెక్సికో నగరంలో 36 మంది, మోరెలోస్లో 64 మంది మరణించినట్టు సమాచారం. మృతుల సంఖ్య ఇంకా పెరిగే అవకాశం ఉన్నట్టు కనిపిస్తోంది. కాగా గత నెలలో కూడామెక్సికోలో 8.1 తీవ్రతతో భారీ భూకంపం చోటుచేసుకోవడంతో 90 మంది మృతి చెందిన విషయం తెలిసిందే.
mexico: mangalavaaram raatri mexikonu kudipesina bhari bhookampam pedda ettuna praanaalanu baliteesukundi. 7.1 teevratato saktivantamaina prakampanala valla aneka illu nelamattamayyaayi. sithilaala kinda chikkukuni vandalamandi praanaalu kolpoyaru. ippati varaku 248 mandi mruti chendinattu adhikaarulu velladinchaaru. vidyuttu lainlu koolipovadamtho daadaapu 20 lakshala mandi inka cheekatilone bikkubikkumantu gaduputunnaru. mexico nagaramlo daadaapu nivasistunna daadaapu 2kotla mandiki prabhutvam yuddha praatipadikana sahayaka charyalu andistondi.[bhookampam photolu]moodu dasaabdaala kritam ide samayamlo chotuchesukunna bhookampam kaaranamgaa mexicolo 10 vela mandiki paiga chanipoyaru. 1983loo sarigga september 19na chotuchesukunna vilayaanni gurtuchesukuni mexico vaasulu ippatikee aandolana chendutaaru . ee nepathyamlone bhookampampai mundu jaagrattagaa adhikaarulu mangalavaaram mexicolo mak drill nirvahinchaaru. aa tarvaata koddi gantallone bhookampam chotuchesukundi. ayithe bhookampampai adhikaarulu sairan moginchinappatiki... adhi mak drillo bhagamgane anukuni chaalaamandi illalone undipoyaaru. deenthone vaarantaa sidhilaala kinda chikkukuni praanaala meediki tecchukunnattu chebutunnaru.mangalavaaram sambhavinchina bhookampam kaaranamgaa mexicolo mottam 49 bhavanalu nelamattayyaayi. sidhilaala kinda chikkukunna chaalaamandi baadhitulu watsap dwara sahayam korutu tama kutumbaalaku mesagelu pettaaru. atyadhikamgaa mexico nagaramlo 36 mandi, moreloslo 64 mandi maraninchinattu samacharam. mrutula sankhya inka perige avakaasam unnattu kanipistondi. kaga gatha nelalo koodamexikolo 8.1 teevratato bhari bhookampam chotuchesukovadamto 90 mandi mruti chendina vishayam telisinde.